**VAS “Latvijas dzelzceļš” akcionāru sapulce.**

15.12.2021.

**Par iepriekšēju piekrišanu grozījumiem VAS “Latvijas dzelzceļš” iekšējā audita 2021.gada darba plānā**

Pieņemtie lēmumi:

1.1. pieņemt zināšanai VAS “Latvijas dzelzceļš” sniegto informāciju par grozījumiem iekšējā audita darba plānā 2021.gadam;

1.2. piekrist VAS “Latvijas dzelzceļš” valdes 2021.gada 4.oktobra lēmumam, ar kuru apstiprināti grozījumi iekšējā audita plānā 2021.gadam, ievērojot VAS “Latvijas dzelzceļš” padomes 2021.gada 20.oktobra lēmumu;

1.3. uzdot VAS “Latvijas dzelzceļš” valdei nodrošināt, ka valsts kapitāla daļu turētāja pārstāvim tiek iesniegts iekšējā audita pārskats/atskaite un Iekšējā audita pārbaužu gala ziņojumi.

**Par** **iepriekšējas piekrišanas saņemšanu nekustamā īpašuma – Saldus stacijas pievedceļa Nr.10 iecirkņa (inženierbūves), kas atrodas “Saldus stacija”, Saldus pagastā, Saldus novadā, atsavināšanai**

Pieņemtie lēmumi:

2.1. pieņemt zināšanai VAS “Latvijas dzelzceļš” valdes sniegto informāciju, ka nekustamais īpašums - inženierbūve Saldus stacijas pievedceļa Nr.10 iecirknī, no izolējošās salaidnes manevru luksofora M22 līdz “Latvijas dzelzceļa” robežai - ceļa zīmei “VAS LDZ/LPKS LATRAPS”, kas saskaņā ar likuma “Par nekustamā īpašuma ierakstīšanu zemesgrāmatās” 19.panta pirmās daļas 4.punktu nav ierakstāms zemesgrāmatā kā patstāvīgs īpašuma objekts un ir izvietots uz zemesgrāmatā reģistrētas valstij Satiksmes ministrijas personā piederošas zemes vienības (kadastra apzīmējums 8486 002 0100), adrese: “Saldus stacija”, Saldus pagasts, Saldus novads", nav nepieciešams VAS “Latvijas dzelzceļš” pamatdarbības nodrošināšanai;

2.2. piekrist VAS “Latvijas dzelzceļš” valdes 2021.gada 6.septembra lēmumam normatīvajos aktos noteiktajā kārtībā atsavināt nekustamo īpašumu, kas minēts šī protokola lēmuma 2.1.punktā, ievērojot Publiskas personas finanšu līdzekļu un mantas izšķērdēšanas novēršanas likuma 3.panta 2.punktā noteikto.

**Par iepriekšējas piekrišanas saņemšanu nekustamā īpašuma – lokomotīvju brigāžu atpūtas nams Stacijas iela 1, Rēzekne, atsavināšanai**

Pieņemtie lēmumi:

3.1. pieņemt zināšanai VAS “Latvijas dzelzceļš” valdes sniegto informāciju, ka nekustamais īpašums ar kadastra numuru 2100 521 0021 - lokomotīvju brigāžu atpūtas nams (kadastra apzīmējums 2100 021 0001 010), adrese Stacijas ielā 1, Rēzeknē, nav nepieciešams VAS “Latvijas dzelzceļš” pamatdarbības nodrošināšanai;

3.2. piekrist VAS “Latvijas dzelzceļš” valdes 2021.gada 6.septembra lēmumam normatīvajos aktos noteiktajā kārtībā atsavināt nekustamo īpašumu, kas minēts šī protokola lēmuma 3.1.punktā, ievērojot Publiskas personas finanšu līdzekļu un mantas izšķērdēšanas novēršanas likuma 3.panta 2.punktā noteikto.